Naiset (vuoden 1939 elokuva)

| Naiset> The Women |
| --- | --- |

Ohjaaja:  George Cukor
Käsikirjoittaja:   Clare Boothe Luce (näytelmä)  Anita Loos  Jane Murfin 
Tuottaja:  Hunt Stromberg
Säveltäjä:  David Snell
Kuvaaja:  Joseph Ruttenberg
Leikkaaja:  Robert J. Kern
Tuotantosuunnittelija:  Cedric Gibbons
Pukusuunnittelija:  Adrian
Pääosat:   Norma Shearer  Joan Crawford  Rosalind Russell 
Valmistustiedot
Valmistusmaa:  Yhdysvallat
Tuotantoyhtiö:   Metro-Goldwyn-Mayer  Warner Bros. 
Levittäjä:  Loews Cineplex Entertainment Netflix
Ensi-ilta:  1. syyskuuta 1939 (US)
Kesto:  133 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
 [ Muokkaa Wikidatassa ]   
Infobox OKNimi-testi OK: 
Naiset (engl. The Women) on George Cukorin ohjaama yhdysvaltalainen komediaelokuva, joka sai ensi-iltansa vuonna 1939. Sen pääosia esittävät Norma Shearer, Joan Crawford ja Rosalind Russell. Elokuvan näyttelijöinä oli nimensä mukaisesti ainoastaan naisia. Elokuvan pääosissa oli useita sen ajan suuria tähtiä. Tämä ei vielä niihin aikoihin ollut kovinkaan tavallistalähde?. Elokuva Grand Hotel (jossa Crawford esitti yhtä pääosaa) vuodelta 1932 oli aloittanut tämän trendinlähde?. Naiset perustuu Clare Boothe Lucen samannimiseen, suosittuun näytelmään. Naiset oli yksi Hollywoodin kalleimmista elokuvista tekovuonnaan 1939. Elokuvan pituus on 133 minuuttia, eli 2 tuntia ja 13 minuuttia, ja tuotantoyhtiöinä olivat Metro-Goldwyn-Mayer ja Warner Bros.

Elokuva kertoo joukosta naisia, jotka yrittävät selvitä sotkuisista ihmissuhteistaan sekä toistensa että miesten kanssa. Norma Shearer näyttelee pääroolia, varakasta Mary Hainesia, jonka aviomies pettää tätä kauniin myyjättären Crystal Allenin kanssa. Juonikasta Crystalia näyttelee Joan Crawford. Rosalind Russell näyttelee yhtä Maryn ystävättäristä. Muissa rooleissa ovat muiden muassa Paulette Goddard, Joan Fontaine, Lucile Watson, Mary Boland, Marjorie Main, Virginia Grey, Ruth Hussey, Virginia Weidler, Butterfly McQueen ja Hedda Hopper.
Elokuvan yli 130 roolissa esiintyy ainoastaan naisia. Tämä teema vietiin jopa niin pitkälle, että elokuvassa käytetyt lavasteet kuten muoto- ja valokuvat esittävät vain naisia ja jopa elokuvassa esiintyvät eläimet ovat yhtä poikkeusta lukuun ottamatta joka ikinen naispuolisia. Myös niin monen tähden palkkaaminen samaan elokuvaan oli hyvin epätavallista. Joan Crawford oli näytellyt Norma Shearerin jo kerran aiemminkin, vuonna 1925 valmistuneessa elokuvassa Sydämen ääni. Silloin uransa vasta aloittanut Crawford oli Shearerin body doublena. Kaksi näyttelijätärtä eivät tulleet toimeen keskenään, sillä he olivat olleet kilpailijoita ollessaan vielä kiinnitettyinä samaan elokuvastudioon. Rosalind Russellin kanssa molemmat tulivat toimeen, ja Crawfordista ja Russellista tulikin hyviä ystäviä.lähde?
Naiset-elokuva jäi yhdeksi Shearerin viimeisistä elokuvista, sillä hän lopetti uransa vain kolmea elokuvaa myöhemmin vuonna 1942. Joan Crawford sen sijaan jatkoi yhteistyötä ohjaaja Cukorin kanssa. He tekivät yhdessä vielä kaksi elokuvaa.lähde?
Vuonna 2007 Naiset valittiin "kulttuurisesti, historiallisesti tai esteettisesti merkittävänä" elokuvana säilytettäväksi Yhdysvaltain kongressin kirjaston National Film Registryssä. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Diane English ohjasi vuonna 2008 valmistuneen elokuvan Naiset, joka perustuu samaan Clare Boothe Lucen näytelmään.lähde?